SK Úradný vestník Európskej únie C 182/20

Uverejnenie žiadosti podľa článku 6 ods. 2 nariadenia Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín

(2007/C 182/11)

Týmto uverejnením vzniká právo vzniesť námietku voči žiadosti podľa článku 7 nariadenia Rady (ES) č. 510/2006 (1). Námietky musia byť Komisii doručené do šiestich mesiacov odo dňa uverejnenia.

ZHRNUTIE

NARIADENIE RADY (ES) č. 510/2006

„OLOMOUCKÉ TVARŮŽKY“

ES č. CZ/PGI/005/0399/19. 10. 2004

CHOP ( ) CHZO ( X )

Toto stručné zhrnutie je len na informatívny účel. Úplné podrobné informácie môžu zainteresované strany získať zo špecifikácií produktov v úplnom znení od vnútroštátnych orgánov uvedených v časti 1 alebo od Európskej komisie.

1. Príslušné oddelenie v členskom štáte:

Názov: Úřad průmyslového vlastnictví Adresa: Antonína Čermáka 2a CZ-160 68 Praha 6 – Bubeneč Telefón: (420) 220 383 111 Fax: (420) 224 324 718 E-mail: posta@upv.cz

2. Skupina:

Názov: A. W. spol. s r. o. Adresa: Palackého 4 CZ-789 83 Loštice Telefón: (420) 583 401 211 Fax: (420) 583 445 127 E-mail: awlostice@tvaruzky.cz Zloženie: Výrobcovia/spracovatelia ( X ) Iné ( )

Ide o výnimku podľa článku 5 ods. 1 nariadenia Rady (ES) č. 510/2006, pretože v oblasti existuje jediný výrobca. Požiadavky článku 2 nariadenia Komisie (ES) č. 1898/2006 sú splnené.

3. Druh výrobku:

Trieda: 1.3. Syry

4. Špecifikácia:

(zhrnutie požiadaviek v zmysle článku 4 ods. 2)

4.1 Názov: „Olomoucké tvarůžky“

4.2 Opis: Olomoucké tvarôžky sú odtučnený, pod mazom zrejúci syr, majúci charakteristickú chuť a vôňu, ktorá je tradične označovaná ako tvarožková. Táto ostrá a pikantná, komplexná chuť a vôňa vzniká v dôsledku hlbokej proteolýzy, ku ktorej dochádza počas zrenia syra, účinkom povrchovej mikroflóry. Chuť a vôňa je závislá na stupni zrelosti a môže sa pohybovať v rozmedzí od jemnej až po zreteľne výraznú. Syr má povrch so zlatožltým mazom a súdržnú mäkkú konzistenciu so zreteľným svetlejším jadrom. Obsah tuku nepresahuje 1 %, obsah sušiny je v rozmedzí 34 – 38 %. Tvar má obvykle podobu kotúčikov, krúžkov, tyčiniek, obvykle o hmotnosti 20 – 30 g. Olomoucké tvarôžky sú stolným syrom.

4.3 Zemepisná oblasť: Obec Haná so zemepisným a hospodárskym strediskom Olomouc.

4.4 Dôkaz o pôvode: Celý výrobný proces Olomouckých tvarôžkov od okamihu príjmu nakúpenej suroviny (netučný kyslý tvaroh) až po balenie syra sa uskutočňuje vždy sústredene, t.j. na jednom mieste vo vymedzenej zemepisnej oblasti Haná. Ide o nevyhnutnú požiadavku vyplývajúcu z nadväznosti jednotlivých etáp výrobného procesu a z jeho v podstate biolotechnologického charakteru, čo v podstate vylučuje transportné manipulácie nebalených syrov mimo výrobňu.

Dokumentácia o výrobe obsahuje záznamy o dodávateľoch jednotlivých dodávok všetkých surovín, záznamy o priebehu výroby a záznamy o odberateľoch jednotlivých dodávok. Na každom balení výrobku je uvedený názov a adresa výrobcu. Týmto všetkým je umožnená spätná vysledovateľnosť. Celý výrobný proces je pod trvalou kontrolou oprávnených kontrolných orgánov.

4.5 Spôsob výroby: Olomoucké tvarôžky sa vyrábajú z nesíreného kyslého tvarohu vyznačujúceho sa drobivou štruktúrou, veľkým a tuhým zrnom, vysokou kyslosťou a biologickou aktivitou. Výroba Olomouckých tvarôžkov sa začína nákupom tvarohu. Následne sa tvaroh drví a miesi s prídavkom kuchynskej soli. Takto upravený tvaroh sa krátkodobo ukladá do zásobníkov. V zhustenom stave a bez prístupu vzduchu dochádza k samovoľnej homogenizácii požadovaných vlastností. Následným miesením tvarohovej hmoty so vyzrievacími komponentmi (ušľachtilými mliekarenskými kultúrami) a regulátormi kyslosti a jej mletím sa pripraví jemná tvarohová zmes pre formovanie.

Formovacia zmes sa vytvaruje do požadovaného tvaru. Takto vzniknuté polotovary sa ukladajú na podložky, ktoré sa premiestnia do vyzrievacích miestností. Pôsobením vyzrievacích komponentov a udržovanej teploty a vlhkosti prostredia dochádza k dozretiu povrchu. Pôsobením vyzrievacích komponentov a udržovanej teploty a vlhkosti prostredia dochádza prezretiu povrchu polotovarov. Tým je ukončený prvý stupeň dozrievania. Následným omytím tvarôžkov sa vytvoria podmienky pre druhý stupeň dozrievania, pri ktorom sa na povrchu tvarôžkov rozmnoží aeróbna proteolytická mikroflóra, ktorej enzymatickým pôsobením sa tvorí zlatožltý maz a tvarôžky získavajú svoju ojedinelú a typickú chuť, vôňu a farbu. Po dosiahnutí požadovaného stupňa prezretia sa tvarôžky balia do spotrebiteľských a následne do skupinových obalov.

4.6 Prepojenie: Výroba Olomouckých tvarôžkov v zemepisnej oblasti Haná je doložená už na prelome 15. a 16. storočia. Výroba Olomouckých tvarôžkov v zemepisnej oblasti Haná je doložená už na prelome 15. a 16. storočia.

Dobrú povesť Olomouckých tvarôžkov dokladá ocenenie, ktorého sa im dostalo napr. na 1. rakúskej mliekarenskej výstave vo Viedni roku 1872 a uvádzanie v odborných publikáciách autorov napr. J. Klux, Dr. Klenxe, Mair-Waldburg, prof. Dr. Laxa, inž. Kněz atd.

Olomoucké tvarôžky, ľudovo nazývané tiež syrčeky, tvarôžky, kvargle, olomoucké atď., sú v súčasnej dobe jedným z najznámejších tuzemských syrov a sú pôvodným českým syrom. Ich obľuba a známosť je nesporná. Svedčí o tom takmer 18 000 internetových odkazov, rozhlasové a televízne programy. Podľa výsledku výskumu publikovaného v časopise „Readers' Digest Výběr“ vo februári 2005 sú Olomoucké tvarôžky medzi zrejúcimi syrami na 4. mieste pokiaľ ide o početnosť ich konzumácie. Možno ich kúpiť takmer v každom obchode s potravinami, mnohé reštaurácie ich zaraďujú na jedálny lístok. Existuje nepreberné množstvo kuchárskych receptov na ich úpravu vrátane špeciálnej kuchárky. Ako miestna špecialita sú uvádzané vo všetkých miestnych sprievodcoch a informáciách o danej oblasti, spomínajú sa medzi gastronomickými špecialitami aj na oficiálnych internetových stránkach Českej republiky. Informácie o Olomouckých tvarôžkoch môžme nájsť aj v mnohých encyklopédiách, ako je napr. Ottova encyklopédia, Universum, Wikipedia či Vševed. V mieste svojej dlhoročnej výroby – v Lošticiach, majú dokonca múzeum.

4.7 Kontrolný orgán:

Názov: Krajská veterinární správa pro Olomoucký kraj Adresa: Tř. Míru 101 CZ-779 00 Olomouc Telefón: (420) 585 700 730 Fax: (420) 585 700 746 E-mail: kvsm@svscr.cz

4.8 Označovanie: –

(1) Ú. v. EÚ L 93, 31.3.2006, s. 12.